অনুষ্ঠানে মুহিত মুক্তিযুদ্ধের সময় কঠিন পরিস্থিতির চিত্র তুলে ধরে বলেন, ১৯৭১ সালের মুক্তিযুদ্ধের সময় ধংসযজ্ঞ এবং হত্যাযজ্ঞ মানুষকে কাজ করতে দিত না। আমাদের দেশ থেকে এক কোটি মানুষকে দেশ ছাড়তে হল শুধু জীবন রক্ষার্থে। আর দেশের মধ্যে প্রায় দুই কোটি মানুষ সারাটি বছর পালিয়ে পালিয়ে বেড়িয়েছে। যাতে অত্যাচারের হাত থেকে নিজেকে বাঁচানো যায়, অর্থাৎ দেশের অর্ধেক মানুষ তখন কাজ করেনি। আর বাকী অর্ধেক কোনোভাবে জীবন যাতে যাপন করতে পারে কিছু না কিছু উৎপাদন করল। কিছু না কিছু করল যাতে জীবন প্রবাহ অব্যাহত থাকে।